תפילה
קטגוריות: כללי / שיעורי הרב מאיר קאופמן / ענינים כלליים

**תפילה**

אנחנו רגילים לחשוב דעיקר מטרת התפילה היא כיון שיש צרה וללא שנתפלל לא נקבל את הטובה שאנו רוצים ולכן צריך להתפלל כדי לגרום לסיבה לקבל את הטובה אמנם אין הדבר כן אלא שהקב"ה טבע טבע בבריאה שגם דבר שכבר שמגיע לאדם הוא לא מקבל אותו ללא תפילה וכמו שכתוב בפרשת בראשית וכל שיח השדה טרם יצמח ואדם אין לעבוד את האדמה וביאר רש"י שאין אדם שמכיר בטובתן של גשמים שיתפלל עליהם ומבואר שאפילו שוודאי שהיה צריך גשם ולכן הקב"ה ברא את העשבים אבל כל זמן שאדם לא יתפלל על זה לא ירדו גשמים דגם דבר שמגיע צריך קודם כל תפילה כדי לקבלו ומבואר בספרים הקדושים דלפני ביאת המשיח צריך להתחזק מאוד בתפילה ואפילו שוודאי לימוד התורה יותר חשוב ויתכן שיש עוד מצות יותר חשובות אבל כיון שכבר עברו הרבה דורות וזכיות לביאת המשיח יתכן שכבר יש מספיק אמנם חסר תפילה אפילו שהובטח לנו שיבוא המשיח אבל כל דבר צריך להגיע אם תפילה

ומצאנו עוד שלמה נבראו האימהות עקרות כדי שיתפללו שהקב"ה מתאוה לתפילתן של צדיקים ורואים שהתפילה זה לא מצד שיש צרה וצריך לפתור אותה אלא הצרה היא המטרה לתפילה ולכן אמרו חז"ל לעולם יקדים אדם תפילה לצרה דהיינו שעל ידי תפילה קודם לצרה אדם מונע שלא יהיה צרה דהרבה פעמים כל סיבת הצרה כדי שיתפלל

והיסוד מכל זה שעיקר מטרת התפילה שאדם ירגיש קשר אם הקב"ה ולכן גם דבר שמגיע, הקב"ה טבע בבריאה שלא יקבלה אלא אם תפילה וכן לפעמים ניתנת צרה במטרה שאדם יתפלל שעיקר מטרת התפילה ההרגשה של הקשר אם הקב"ה

ומספרים דבישיבתו של הרב וולבה זצ"ל היו רגילים להתפלל תמיד מנחה גדולה ורצו להתפלל מנחה קטנה ולא הסכים ולא רצה לבאר טעמו עד שפעם בפורים הסביר שקשה לו להיות מהבוקר עד הערב ללא תפילה וזהו הרגשה של אדם נעלה שהתפילה היא הקשר אם הקב"ה ולא רק בתור אפשרות לפתור את בעיותיו

**ועל זה נאמר מי גוי גדול אשר לו אלקים קרובים כה' אלקינו בכל קראינו אליו**